open-index/open-wikipedia-markdown huggingface dataset:
Χέρμαν βαν Ρομπέι

Ο **Χέρμαν βαν Ρομπέι** (*Herman Achille Van Rompuy*, ορθή προφορά: Χέρμαν φαν Ρομπέι, 31 Οκτωβρίου 1947) είναι πολιτικός από το Βέλγιο, πρωθυπουργός από το Δεκέμβριο του 2008 ως τον Νοέμβριο του 2009 και ο πρώτος πρόεδρος του Ευρωπαϊκού Συμβουλίου, από το Νοέμβριο του 2009. 

Διαδέχθηκε στην πρωθυπουργία του Βελγίου τον Υβ Λετέρμ. Ανήκει στο Χριστιανοδημοκρατικό και Φλαμανδικό Κόμμα (CD&V, προηγούμενη ονομασία Christelijke Volkspartij ή CVP). Ο νεότερος αδελφός του, Έρικ, ήταν υπουργός στην κυβέρνηση της περιόδου του 1995-1999 στη Φλάνδρα.

## Πολιτική σταδιοδρομία
Γεννήθηκε στις 31 Οκτωβρίου 1947 στο Έτερμπεεκ (Etterbeek) της Φλάνδρας. 

Υπηρέτησε στη θέση του αντιπροέδρου της νεολαίας του CVP την περίοδο από το 1973 ως το 1975 και από το 1978 και εκλέγεται μέλος του Πολιτικού Γραφείου του CVP. Την περίοδο από το 1975 ως το 1980 εργάστηκε στα υπουργικά γραφεία των Λέο Τίντεμανς (Leo Tindemans) και Γκαστόν Γκέενς (Gaston Geens). 

Την περίοδο 1988 - 1993 ήταν πρόεδρος του CVP και αργότερα έγινε υφυπουργός και Υπουργός Οικονομικών από το Σεπτέμβριο του 1993 ως τον Ιούλιο του 1999. Έπειτα από την ήττα του κόμματός του στις γενικές εκλογές του 1999, έγινε μέλος της Αίθουσας των Αντιπροσώπων. Το 2004 ορίστηκε υπουργός Προεδρίας. 

Στις 12 Ιουλίου του 2007 εξελέγη πρόεδρος της Βουλής των Αντιπροσώπων, αξίωμα που διατήρησε ως το 2008.

### Πρωθυπουργός
Στις 28 Δεκεμβρίου ο Χέρμαν βαν Ρομπέι έλαβε εντολή σχηματισμού κυβέρνησης και ανέλαβε καθήκοντα στις 30 Δεκεμβρίου του 2008.. 

Η θητεία του τερματίστηκε στις 25 Νοεμβρίου 2009, οπότε και ανέλαβε πρόεδρος του Ευρωπαϊκού Συμβουλίου.

### Πρόεδρος Ευρωπαϊκού Συμβουλίου
Στις 19 Νοεμβρίου του 2009, έπειτα από έκτακτη σύνοδο κορυφής για την εκλογή του πρώτου Μόνιμου Προέδρου του Ευρωπαϊκού Συμβουλίου και του Ύπατου Εκπροσώπου της ΕΕ σε θέματα εξωτερικής πολιτικής και πολιτικής ασφάλειας, ο βαν Ρομπέι εκλέχθηκε πρόεδρος της Ευρωπαϊκής Ένωσης και ανέλαβε καθήκοντα την 1η Δεκεμβρίου. 

Για τη θέση του προέδρου είχαν ακουστεί μεταξύ άλλων οι Τόνι Μπλερ, Γιαν Πέτερ Μπαλκενέντε και Ζαν-Κλοντ Γιουνκέρ. 

Στις 1/12/2014 τον διαδέχθηκε ο Πολωνός Ντόναλντ Τουσκ.

## Βιβλιογραφία
* *De kentering der tijden*, Lannoo, 1979
* *Hopen na 1984*, Davidsfonds, 1984
* *Het christendom. Een moderne gedachte*, Davidsfonds, 1990
* *Vernieuwing in hoofd en hart. Een tegendraadse visie*, Davidsfonds, 1998
* *De binnenkant op een kier. Avonden zonder politiek*, Lannoo, 2000
* *Dagboek van een vijftiger*, Davidsfonds, 2004
* *Op zoek naar wijsheid*, Davidsfonds, 2007

## Παραπομπές


## Εξωτερικοί σύνδεσμοι

*  Επίσημη προσωπική σελίδα

Κατηγορία:Βέλγοι πολιτικοί
Κατηγορία:Πρωθυπουργοί του Βελγίου
Κατηγορία:Βραβευθέντες με το Βραβείο Καρλομάγνος
Χανς Πέτεριχ

Ο **Χανς Πέτεριχ** (**) υπήρξε Γερμανός παραγωγός πρωτοποριακών έργων ντοκιμαντέρ και ιδρυτής της εταιρείας *Exentrik-Film*.

Μαθήτευσε στον εμπορικό τομέα και εν συνεχεία εργάστηκε δεκαέξι χρόνια με σύμβαση ως στρατιώτης και βοηθός μετά το τέλος του Β' Παγκόσμιου Πολέμου. Το 1950, συνεργάστηκε ως ελεύθερος επαγγελματίας με την κινηματογραφική εταιρεία *Schrader -Film* στο Αμβούργο, κάνοντας εμπορικά διαφημιστικά  έργα για διάφορες εταιρείες. Το 1951 γνωρίστηκε με τον Τέο Μπράιντερ, ο οποίος τότε ήταν πρόεδρος ενός εξωραϊστικού συλλόγου στο Μίνστερ, και από το 1939 ακόμη έτρεφε τη ιδέα να γυρίσει ένα έργο με θέμα το τοπίο και τους ανθρώπους της περιοχής του. Το 1955 ο Πέτεριχ ίδρυσε δική του εταιρεία, την *Exentrik-Film*, την οποία αρχικά εγκατέστησε στο Αμβούργο με παράρτημα στο Μίνστερ, για να την μεταφέρει ένα χρόνο αργότερα στο Μίνστερ. Με ισχνά χρηματικά κεφάλαια αλλά και με την χρήση νέας τεχνολογίας (π.χ. *[[σινεμασκόπ]]*) κατόρθωσε να πραγματοποιήσει την παραγωγή πολλών πρωτοποριακών και ποιοτικών κινηματογραφικών έργων με θέμα το τοπίο και την ιστορία της Γερμανίας. Τα έργα του τιμήθηκαν με αρκετά γερμανικά και διεθνή βραβεία.

## Πηγές
* Από το ένθετο έντυπο της έκδοσης 

Κατηγορία:Γερμανοί παραγωγοί ντοκιμαντέρ
Αγγελική Κοντοσταύλου

Η **Αγγελική Κοντοσταύλου** (1865-1947) ήταν Κυρία Επί των Τιμών της Βασίλισσας Σοφίας.

## Βιογραφία
Γεννήθηκε στην Αθήνα και ήταν κόρη του πολιτικού Αλέξανδρου Κοντόσταυλου και της Καλλιόπης Κουντουριώτη. Από την πλευρά του πατέρα της καταγόταν από παλιά οικογένεια της Χίου, ενώ από την πλευρά της μητέρας της από την οικογένεια Κουντουριώτη. Παππούδες της ήταν οι Αλέξανδρος Κοντόσταυλος και Γεώργιος Κουντουριώτης, ενώ πρώτα ξαδέρφια της ήταν μεταξύ άλλων οι Όθων Κοντόσταυλος, βουλευτής, Παντίας Κοντόσταυλος, βουλευτής, Ιωάννης Κουντουριώτης, βουλευτής, Παύλος Κουντουριώτης, ναύαρχος και πρόεδρος της Δημοκρατίας, Γεώργιος Ρούφος, βουλευτής κ.ά.

Το 1892 ανέλαβε υπηρεσία ως Κυρία Επί των Τιμών της Βασίλισσας Σοφίας, με την οποία συμμετείχε σε διάφορες φιλανθρωπικές οργανώσεις, ιδίως κατά τις πολεμικές περιόδους. Μάλιστα μετά το Κίνημα της 11ης Σεπτεμβρίου 1922 και την φυγή της βασιλικής οικογένειας στο εξωτερικό ακολούθησε την Βασίλισσα Σοφία στο Παλέρμο και έπειτα στη Φλωρεντία, όπου παρέμεινε μαζί της μέχρι και τον θάνατο της Βασίλισσας.

Είχε δωρίσει οικόπεδο στο Παλαιό Φάληρο προκειμένου να κατασκευαστεί ναός στη μνήμη του πατέρα της, όπως και έγινε (ο σημερινός ναός του Αγίου Αλεξάνδρου στην ομώνυμη οδό του Παλαιού Φαλήρου). Τη δεκαετία του '30 δώρισε επίσης οικόπεδα της οικογενείας στην περιοχή του Καλαμακίου για την ανέγερση σχολείου, έργο που εν τέλει δεν υλοποιήθηκε λόγω οικονομικής ανικανότητας του δήμου.

Το 1914 μεσολάβησε για την πώληση επίπλων του Κυβερνείου (σήμερα Προεδρικό Μέγαρο) που δωρίθηκαν από τον Δήμο Αθηναίων στο βασιλιά Κωνσταντίνο Α΄ και έπειτα πωλήθηκαν στον επιχειρηματία Ιάκωβο Μοδιάνο. Την περίοδο της Δεύτερης Δημοκρατίας, το συγκεκριμένο ζήτημα επανήλθε στην επικαιρότητα, μετά την απόφαση του Δημοτικού Συμβουλίου του δήμου, με την οποία ζητούσε την επιστροφή της δωρεάς, που ο αρχικός αγοραστής Ιάκωβος Μοδιάνος είχε μεταβιβάσει στον γιο του και αρχιτέκτονα Ελί Μοδιάνο.

Διατηρούσε σημαντικό αρχείο με φωτογραφίες της βασιλικής οικογένειας, πολιτικών και άλλων προσώπων, που περιήλθαν στην κατοχή της Αμαρυλλίδος Μαρκεζίνη.

## Παραπομπές


## Πηγές
* *Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας*, Εκδόσεις Μέτρον, 2011, τόμος Γ΄, σελ. 228
* *Εγκυκλοπαίδεια Πάπυρος Λαρούς Μπριτάννικα*, εκδοτικός Οργανισμός Πάπυρος, Αθήνα 2001, τόμ. 35, σελ. 95

Αγγελικη
Κατηγορία:Οικογένεια Κοντόσταυλου
Κατηγορία:Αρβανίτες
Κατηγορία:Κυρίες Επί Των Τιμών
Blender (περιοδικό)

Το ***Blender*** ήταν αμερικανικό μουσικό περιοδικό, το οποίο αυτοαποκαλούταν ως «ο απόλυτος οδηγός στη μουσική και περισσότερα». 

Περιέχει λίστες άλμπουμ, καλλιτεχνών, και τραγουδιών, συμπεριλαμβανομένου τους καταλόγους «καλύτερα» και «χειρότερα». Σε κάθε άρθρο, υπάρχει αναφορά στη δισκογραφία του καλλιτέχνη, με ανάλυση του κάθε άλμπουμ του.

Το *Blender* κυκλοφόρησε από τη *Dennis Publishing*. Το περιοδικό ξεκίνησε το 1994 ως το πρώτο ψηφιακό CD-ROM περιοδικό από τους Τζέισον Πίρσον, Ντέιβιντ Τσέρρι και Ρετζίνα Τζόσεφ, το οποίο κυκλοφόρησε από τον Φέλιξ Ντέννις/Dennis Publishing, στο Ηνωμένο Βασίλειο, με 15 ψηφιακά CD θέματα, και απέκτησε ιστοσελίδα το 1997. Η έντυπη έκδοση άρχισε να κυκλοφορεί ξανά το 1999 στη πιο πρόσφατη μορφή της. Οι πρώτοι ψηφιακοί διαφημιστές ήταν: Calvin Klein, Apple Computer, Stephen Colbert, Toyota και Nike.

Η ιδιοκτήτρια «Alpha Media Group» έκλεισε το περιοδικό *Blender* στις 26 Μαρτίου 2009, ενώ η τελευταία έντυπη έκδοση του περιοδικού ήταν το θέμα του Απριλίου του 2009.

## Παραπομπές



## Εξωτερικοί σύνδεσμοι

* Επίσημη ιστοσελίδα

Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Περιοδικά στην αγγλική γλώσσα
Κατηγορία:Μουσικά περιοδικά
Μόδιο

Στη Λέσβο, όπου κατ' εξοχήν ανέκαθεν καλλιεργούνταν η ελιά και η οικονομία του νησιού κατά κύριο λόγο αναπτυσσόταν γύρω από την παραγωγή λαδιού και των παραγώγων, όπως σαπούνι, πυρηνέλαιο κλπ., το **μόδιο** ή μόδι ήταν μονάδα μέτρησης βάρους που χρησιμοποιόταν μόνο στον υπολογισμό του προς έκθλιψη ελαιοκάρπου στα ελαιοτριβεία. 

Ήταν ισοδύναμο με 500 οκάδες (1 οκά = 1280 γραμμάρια) δηλαδή ένα μόδι ζύγιζε 640 κιλά ελαιοκάρπου. Αργότερα, όταν στην Ελλάδα καθιερώθηκε ως μονάδα βάρους το κιλό, συνέχισε να ορίζεται η παραγωγή σε μόδια, αλλά όχι πλέον στα 640 κιλά ανά μόδι, αλλά 500, καθιερώνοντας έτσι μία νέα μονάδα μέτρησης, το κιλόμοδο. 

Σήμερα έχει περιοριστεί πάρα πολύ ο όρος μόδιο, τείνει σχεδόν να εκλείψει, αφού πλέον τόσο η παραγωγή ελαιοκάρπου όσο και η απόδοση σε λάδι μετριούνται σε κιλά.
Κατηγορία:Μονάδες μάζας
Κυβέρνηση Νικολάου Καλογερόπουλου 1921

Η **Κυβέρνηση του Νικολάου Καλογερόπουλου 1921** (Ιανουάριος - Μάρτιος 1921), διαδέχτηκε την κυβέρνηση του Δημητρίου Ράλλη, όταν αυτή παραιτήθηκε. Ο Νικόλαος Καλογερόπουλος, εκπροσώπησε την Ελλάδα στην Συνδιάσκεψη του Λονδίνου, από την οποία όμως η ελληνική πλευρά δεν αποκόμισε κανένα κέρδος. Οι αποτυχίες του ελληνικού στρατού στις πρώτες του επιχειρήσεις στο Εσκί Σεχήρ,  και το γενικότερο κλίμα απαισιοδοξίας, οδήγησαν τον Καλογερόπουλο σε παραίτηση, προκειμένου να αναλάβει την πρωθυπουργία, ο φυσικός αρχηγός του κυβερνητικού συνασπισμού, ο Δημήτριος Γούναρης.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Νικόλαος Καλογερόπουλος

* *«Επί των Εξωτερικών υπουργός»*: Νικόλαος Καλογερόπουλος
* *«Επί της Δικαιοσύνης υπουργός»*: Νικόλαος Θεοτόκης
* *«Επί των Εσωτερικών υπουργός»*: Παναγής Τσαλδάρης
* *«Επί των Εκκλησιαστικών και της Δημοσίας εκπαιδεύσεως υπουργός»*: Θεόδωρος Ζαΐμης
* *«Επί των Οικονομικών υπουργός»*: προσωρινά, Πέτρος Πρωτοπαπαδάκης
* *«Επί της Εθνικής Οικονομίας υπουργός»* : Πέτρος Μαυρομιχάλης
* *«Επί των Δημοσίων Συγκοινωνιών υπουργός»*: προσωρινά, Παναγής Τσαλδάρης
* *«Επί της Γεωργίας και Δημοσίων κτημάτων υπουργός»* : Γεώργιος Μπαλτατζής
* *«Επί των Στρατιωτικών υπουργός»*: Δημήτριος Γούναρης
* *«Επί των Ναυτικών υπουργός»*: Ιωάννης Ράλλης
* *«Επί του Επισιτισμού και Αυταρκείας υπουργός»* : Πέτρος Πρωτοπαπαδάκης
* *«Επί της Περιθάλψεως υπουργός»*: Θεόδωρος Ζαΐμης

* * *«Υπουργός άνευ Χαρτοφυλακίου»* : Χαράλαμπος Βοζίκης (22 Φεβρουαρίου - 26 Μαρτίου) και Σπυρίδων Στάης (22 Φεβρουαρίου - 3 Μαρτίου)

## Αναφορές


1921 01
Κατηγορία:1921
1
Scrivener

Το **Scrivener**  είναι ένα πρόγραμμα επεξεργασίας κειμένου σχεδιασμένο για όσους γράφουν. Περιλαμβάνει ένα σύστημα διαχείρισης εγγράφων, σημειώσεων και μεταδεδομένων που επιτρέπει στο χρήστη να παρακολουθεί σημειώσεις, σχέδια, έρευνα και ένα σύνολο εγγράφων-πηγών (που συμπεριλαμβάνουν κείμενα, εικόνες, αρχεία PDF, ήχο, βίντεο, ιστοσελίδες, κ.λ.π.). Αφότου ο χρήστης γράψει το κείμενό του, μπορεί να το εξάγει στον αγαπημένο του επεξεργαστή κειμένου για μορφοποίηση.

Στα χαρακτηριστικά του προγράμματος συγκαταλέγονται ένας πίνακας (σε μοτίβο φελλού), ένας επεξεργαστής δομής κειμένου, λειτουργία Πλήρους Οθόνης τύπου-iPhoto και "στιγμιότυπα" (η δυνατότητα να αποθηκεύσετε ένα αντίγραφο ενός συγκεκριμένου εγγράφου, ακριβώς όπως είναι, προτού προβείτε σε οποιεσδήποτε τροποποιήσεις του). Λόγω του εύρους των διεπαφών και των χαρακτηριστικών του, το Scrivener είναι κάτι παραπάνω από ένας επεξεργαστής κειμένου. Είναι ένα λογοτεχνικό "εργαλείο διαχείρισης έργου", το οποίο περιλαμβάνει πολλά χαρακτηριστικά UI που μοιάζουν με το περιβάλλον ανάπτυξη λογισμικού Xcode της Apple. 

Ο Keith Blount δημιούργησε το πρόγραμμα αυτό ως το εργαλείο που θα τον βοηθούσε να γράψει το δικό του "μεγάλο μυθιστόρημα". Ένα πρόγραμμα που να του επιτρέπει να ανατρέχει ανά πάσα στιγμή τόσο στο σύνολο των ιδεών του όσο και στα στοιχεία της συγγραφικής έρευνάς του σε ένα μόνο παράθυρο. Πλέον το Scrivener προσφέρεται στην πλήρως αναβαθμισμένη έκδοση 2.1 για Mac OS X και Windows. Για Linux διατίθεται αυτή τη στιγμή η έκδοση Scrivener beta, ωστόσο η έκδοση των Windows έχει αναπτυχθεί χρησιμοποιώντας το σύστημα QT, το οποίο σημαίνει ότι υπάρχει η δυνατότητα να τρέξει εγγενώς και σε Linux.

## Βιβλιογραφία


## Εξωτερικοί σύνδεσμοι
* Literature and Latte (στα Αγγλικά)
* Scrivener για Windows (στα Αγγλικά)
* Scrivener Discounts
* Free Scrivener Templates
* Δείτε εδώ  *Applegeeks,* 20 Φεβρουαρίου 2007 .
* Δείτε εδώ *MacUser* Φεβρουάριος 2007 .
* Δείτε εδώ *New York Times,* 6 Ιανουάριος 2008 .

Κατηγορία:Επεξεργαστές κειμένου
Αριστείδης Κιτράκης

**Κιτράκης Αριστείδης**: Οπλαρχηγός Μακεδονικού Αγώνα με σώμα 8 ανδρών και ήταν ο Καπετάν Νύσταρης από τα Ρούστικα Ρεθύμνου.

## Πηγές
* Ίδρυμα Μουσείου Μακεδονικού Αγώνα (ΙΜΜΑ):φωτογραφία του Αριστείδη Νύσταρη - Κιτράκη από τη Ρούστικα Ρεθύμνου
* Μάντακας Γιάννης, «Κρήτες Μακεδονομάχοι 1903- 1912», Πολεμικό Μουσείο Χανίων, Χανιά, 1997
* 

Κατηγορία:Μακεδονομάχοι
Grammy Hall of Fame

Το **Grammy Hall of Fame** είναι ειδικό βραβείο Γκράμι, το οποίο δημιουργήθηκε το 1973 προς τιμή των άλμπουμ που είναι τουλάχιστον 25 ετών (δηλ. είχαν κυκλοφορήσει 25 χρόνια πριν) και θεωρούνται «ιστορικής σημασίας». Το Βραβείο τιμά τις ηχογραφήσεις (singles και άλμπουμ) σε όλα τα είδη μουσικής, όπως κλασσική μουσική, ροκ, κάντρι, R&B, όπερα, καθώς και θέατρο και κινηματογράφο. Ως το 2010, το βραβείο είχαν λάβει 850 καλλιτέχνες.

## Δείτε επίσης

*Βραβεία Γκράμι για Συνολική Προσφορά

## Εξωτερικοί σύνδεσμοι

*Official website 

Hall of fame
Πεταλίδι Κισσάμου

Το **Πεταλίδι** ή **Ξέρα**, είναι μια ακατοίκητη βραχονησίδα που βρίσκεται κοντά στη βόρεια ακτή της Κρήτης, στο Αιγαίο Πέλαγος. Βρίσκετα ανάμεσα στην Κρήτη και την Ήμερη Γραμβούσα. Διοικητικά ανήκει στο δήμο Κισσάμου (Νομός Χανίων).

Κατηγορία:Νησίδες της Κρήτης
Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Δήμος Κισάμου
Κατηγορία:Ακατοίκητα νησιά
Σούπερ Λιγκ Τουρκίας 2010-11

Η Ποδοσφαιρική περίοδος **Σούπερ Λιγκ Τουρκίας 2010-11** άρχισε στις 14 Αυγούστου του 2010 και θα λήξει στις 22 Μαΐου του 2011. Αυτή η σεζόν είναι η 53η κατά σειρά σεζόν από την χρονιά που ιδρύθηκε.

## Ομάδες

Οι ομάδες της Ανταλίασπορ, της Ντιγιαρμπάρκισπορ και της Ντενίζλισπορ υποβιβάστηκε την ποδοσφαιρική περίοδο 2009-2010, καθώς τερμάτισαν στην τελευταία τριάδα που οδηγεί στην Μπάνκ Ασάια. Η Ανκάρασπορ δεν αγωνίστηκε στο προηγούμενο πρωτάθλημα και υποβιβάστηκε αυτόματα και ο λόγος είναι πως ο πρόεδρος της Αχμέτ Γκοκτσέκ, ήρθε σε συμφωνία με την Ανκαραγκουτσού, στο να αναλάβει τις υποχρεώσεις της ομάδας. Το αποτέλεσμα ήταν να μην βρουν άλλον πρόεδρο και να μην μπορέσουν να πληρώσουν για να ενταχθούν το πρωτάθλημα του 2009-2010. 

Αντιθέτως, οι ομάδες που προβιβάστηκαν στο μεγάλο πρωτάθλημα, για την σεζόν 2010-2011, είναι οι Καράμπουκσπορ, Μπούκασπορ και Κόνιασπορ. Η Ομάδα της Καραμπουκσπορ επέστρεψε μετά από 11 χρόνια, στην μεγάλη κατηγορία, έχει 7 χρόνια. Η Κόνιασπορ πραγματοποιεί ουσιαστικά την 2η της σεζόν, αφού είχε ξανανέβει την σεζόν 2008-09. 

Οι αλλαγές που έγιναν στο πρωτάθλημα ήταν πως η ομάδα της Ανκαρασπορ, μετονομάστηκε ως *Medical Park Ancaraspor*, λόγω του χορηγού που την εκπροσωπεί. 

## Χάρτης των ομάδων της Σούπερ Λιγκ 2010-11

Κατηγορία:Σούπερ Λιγκ Τουρκίας
Κατηγορία:Εγχώρια ποδοσφαιρικά πρωταθλήματα 2010-2011
Ασιατικό Κύπελλο Ποδοσφαίρου 2004

Το Ασιατικό Κύπελλο του **2004** έγινε στην Κίνα από τις 17 Ιουλίου έως τις 7 Αυγούστου. Ήταν η δέκατη τρίτη τέτοια διοργάνωση που γίνεται από την Ασιατική Συνομοσπονδία Ποδοσφαίρου. Στον τελικό που έγινε στο Πεκίνο η Ιαπωνία νίκησε τους διοργανωτές Κινέζους με 3 - 1.

## Προκριθέντες Ομάδες

## Διαιτητές

## Στάδια

## Φάση Ομίλων
### Pot Δυναμικότητας

### Όμιλος Α΄

#### Παιχνίδια

----

----

----

----

----

### Όμιλος Β΄

#### Παιχνίδια

----

----

----

----

----

### Όμιλος Γ΄

#### Παιχνίδια

----

----

----

----

----

### Όμιλος Δ΄

#### Παιχνίδια

----

----

----

----

----

## Φάση Νοκ-Άουτ

### Προημιτελικοί

----

----

----

### Ημιτελικοί

----

### Μικρός Τελικός (3η Θέση)

### Τελικός

## Παραπομπές



## Εξωτερικοί σύνδεσμοι
* http://www.afcasiancup.com/ 

2004
Λεξικοστατιστική

Ως λεξικοστατιστική εννοείται η τεχνική που χρησιμοποιείται στη γλωσσοχρονολογία προκειμένου να εκτιμηθεί το χρονικό βάθος του διαχωρισμού διαφορετικών γλωσσών από κάποια κοινή γλώσσα και στηρίζεται στη στατιστική ανάλυση δειγμάτων λέξεων των υπό μελέτη γλωσσών.

## Δείτε επίσης
* Κατάλογος Σουάντες
* Άπαξ λεγόμενον

## Αναφορές


## Διαδίκτυο
* IE database.
* Απλοποιημένη ερμηνεία της διαφοράς μεταξύ γλωσσοχρονολογίας και λεξικοστατιστικής.

Κατηγορία:Ιστορική γλωσσολογία
Βία ντέι Κορονάρι

thumb|200px|''Το μνημείο «Ιμμάτζινε ντι Πόντε» στη Βία ντέι Κορονάρι (1523).''
Η **Βία ντέι Κορονάρι** (ιταλικά: *Via dei Coronari*) είναι μια διάσημη οδός της Ρώμης, μήκους περίπου 500 μέτρων, που ξεκινά από το Βίκολο ντελ Κουράτο και καταλήγει στο Σαντ' Αγκοστίνο στη συνοικία Πόντε, σε μικρή απόσταση από την Πιάτσα Ναβόνα. 

Κατασκευάστηκε όταν ο Πάπας Σίξτος Δ΄ διέταξε την ανακατασκευή της ευρύτερης περιοχής που ένωνε το κέντρο της πόλης με τη Γέφυρα Σαντ' Άντζελο, ώστε να δημιουργηθεί δρόμος που να οδηγεί απευθείας στην Πόλη του Βατικανού. 

Κατά τον ύστερο Μεσαίωνα οι προσκυνητές που κατευθύνονταν στον Άγιο Πέτρο διένυαν αυτό το δρόμο ώστε να διασχίσουν τον ποταμό Τίβερη από τη Γέφυρα Σαντ' Άντζελο. Εξαιτίας του πλήθους αυτού, άνοιξαν στην περιοχή πολυάριθμα μαγαζιά που πουλούσαν θρησκευτικά αντικείμενα, κυρίως προσευχητάρια και ροζάρια (θρησκευτικά κομπολόγια που χρησιμοποιούνται από τους Καθολικούς κατά την προσευχή). Καθώς τα αντικείμενα αυτά αποκαλούνται στα ιταλικά *corone del rosario*, ο δρόμος μετονομάστηκε από Βία Ρέκτα, που ήταν το παλαιό του όνομα, σε Βία ντέι Κορονάρι.

Το Άγιο Έτος 1450, περίπου 200 προσκυνητές έχασαν τη ζωή τους καθώς είτε ποδοπατήθηκαν είτε έπεσαν στον Τίβερη από το συνωστισμό. Μετά από αυτήν την τραγωδία, ο Πάπας Νικόλαος Ε΄ κατεδάφισε την αψίδα στην είσοδο της Γέφυρας Σαντ' Άντζελο.

Από τις αρχές του 16ου αιώνα η οδός και η γύρω περιοχή κατοικήθηκε από διάσημες εταίρες της εποχής, ανάμεσα στις οποίες συναντούμε την Ιμπέρια και τη Φιαμμέττα, ερωμένη του Καίσαρα Βοργία.    

Την ίδια περίοδο ο δρόμος παραδοσιακά χωριζόταν σε δύο τμήματα: το πρώτο ονομαζόταν *Σκορτικλάρια*, από τους πολυάριθμους πωλητές δερμάτινων ειδών που έδρευαν εκεί, ενώ το δεύτερο *Ιμμάτζινε ντι Πόντε*, από το θρησκευτικό ανάθημα που κατασκεύασε εκεί το 1523 ο Αντόνιο ντα Σάνγκαλλο ο νεότερος (1484–1546) στον τοίχο της κατοικίας του καρδιναλίου Σέρρα ντι Μονσερράτο. Η εικόνα που απεικονίζει μια *Στέψη της Παρθένου* - σήμερα αχνοφαίνεται αλλά βρίσκεται ακόμη εκεί - έγινε παραγγελία από τον ντα Σάνγκαλλο στον Περίνο ντελ Βάγκα (1501-1547). 

Σήμερα τα μαγαζιά θρησκευτικών αντικειμένων έχουν πλέον αντικατασταθεί από καταστήματα με αντίκες, ενώ ο ίδιος ο δρόμος είναι από τους πολυτελέστερους της πόλης με πολλά αυθεντικά κτίρια του 15ου και 16ου αιώνα.

## Χάρτης
*Βία ντέι Κορονάρι από την υπηρεσία Google Maps.

## Πηγές
* *«Ρώμη»*, Σειρά: *«Οδηγοί του Κόσμου»*, Εκδόσεις Dorling Kindersley - Η Καθημερινή, 1998 (ISBN 9607945093)

Κατηγορία:Δρόμοι της Ρώμης
Πρωτάθλημα πετοσφαίρισης Α' εθνικής κατηγορίας ανδρών 1984-1985

Το πρωτάθλημα Ελλάδας βόλεϊ ανδρών της περιόδου 1984–85 διεξήχθη σε δύο φάσεις, όπως ακριβώς είχε διεξαχθεί και την προηγούμενη περίοδο. Η Β' φάση διεξήχθη σε τρεις ομίλους, για τις θέσεις 1−4 για την ανάδειξη του πρωταθλητή, τις θέσεις 5−8 για την 5η και τελευταία θέση που οδηγούσε στις Ευρωπαϊκές διοργανώσεις, και τις θέσεις 9−12 για την αποφυγή του υποβιβασμού. Σε κάθε όμιλο συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο του πρωταθλήματος.

Πρωταγωνιστές για την κατάκτηση του τίτλου του πρωταθλητή υπήρξαν για ακόμη μια σεζόν οι Παναθηναϊκός και Ολυμπιακός. Μάλιστα η κατάληξη του τίτλου κρίθηκε από τον αγώνα τους κατά τον β' γύρο της Β' φάσης, όπου ο νικητής της αναμέτρησης θα ήταν σχεδόν σίγουρος πρωταθλητής (υπολειπόταν μια αγωνιστική). 

Ο Παναθηναϊκός προηγείτο για ένα βαθμό χάρη στη νίκη του στον πρώτο γύρο με 3-2 (15-8, 13-15, 13-15, 15-8, 15-12), όμως ο Ολυμπιακός με νίκη με οποιοδήποτε σκορ θα ήταν αυτός πρωταθλητής στην ισοβαθμία, καθώς θα υπερτερούσε στα σετ μαζί με τους αγώνες της κανονικής περιόδου. Σε εκείνους τους αγώνες ο Παναθηναϊκός είχε κερδίσει στην έδρα του με 3-2 (13-15, 12-15, 15-8, 15-10, 15-9), ενώ ο Ολυμπιακός στη δική του έδρα με 3-1 (12-15, 15-8, 15-10, 15-7).

Στον άτυπο αυτό τελικό που διεξήχθη στο κλειστό της Νεάπολης Θεσσαλονίκης, ο Παναθηναϊκός επικράτησε με 3-1 (14-16, 15-11, 15-5, 15-5) και κατέκτησε για δεύτερη συνεχή σεζόν τον τίτλο του πρωταθλητή.

## Α' φάση
### Βαθμολογία

* Ο Μεσσηνιακός έχει 1 μηδενισμό.
Βαθμολογικό σύστημα: **2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).**

## Β' φάση
Στην Β' φάση οι ομάδες χωρίστηκαν σε τρεις ομίλους, κι αγωνίστηκαν σε δύο γύρους, με τον κάθε γύρο να διεξάγεται σε ένα γήπεδο με συνεχόμενους αγώνες κατά τη διάρκεια ενός τριήμερου. Δεν μεταφέρθηκαν αποτελέσματα ή βαθμολογία από την κανονική περιοδο. Σε περίπτωση ισοβαθμίας, υπολογίστηκαν οι αγώνες μεταξύ των ομάδων και στις δύο φάσεις. Ο πρώτος γύρος σε όλους τους ομίλους διεξήχθη από 8 έως 10 Μαρτίου, και ο δεύτερος από 15 έως 17 Μαρτίου 1985.

Η διεξαγωγή των αγώνων: 
* Α' γύρος: Κλειστό Μίλωνα, Αθήνα (θέσεις 1-4) – Σταυρούπολη Θεσσαλονίκης (5-8) – Κλειστό Ιωνικού, Αθήνα (9-12)
* Β' γύρος: Κλειστό Νεάπολης, Θεσσαλονίκη (θέσεις 1-4) – Αλεξανδρούπολη (5-8) – Γιαννιτσά (9-12)

### Βαθμολογίες

## Πηγές
* Αρχείο Αθλητικής Ηχούς

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1984
Κατηγορία:Πετοσφαίριση το 1985
Πασατέμπος

Ο **πασατέμπος** είναι ξηρός καρπός σε μορφή ανοιχτόχρωμων ψημένων κολοκυθόσπορων. 
Η ονομασία του είναι ιδιωματική εκ των ιταλικών λέξεων passo + tempo (= διέλευση χρόνου), δηλαδή "περνώ το χρόνο μου". 

Λόγω της πολύ χαμηλής του τιμής, αποτέλεσε το πλέον προσφιλές μικρογεύμα του μεγαλύτερου ποσοστού του λαού με χαμηλά εισοδήματα στις ώρες της σχόλης, όπως απογευματινές περατζάδες στη δημοσιά στα θερινά σινεμά, κι ακόμα και στα πρώτα χρόνια της τηλεθέασης στην Ελλάδα. Αυτό το γεγονός έχει προσδώσει στη λέξη αρκετές μεταφορικές έννοιες, με κύρια την έννοια της εύκολης φθηνής καθημερινής συνεχούς χρήσης, καθώς και τη συχνή αναφορά της σε καθημερινές εκφράσεις και λαϊκά τραγούδια.

## Παραπομπές


## Εξωτερικοί σύνδεσμοι

*Από πού βγήκε η λέξη πασατέμπος. Πώς οι κολοκυθόσποροι έγιναν το αγαπημένο σνακ των φτωχών. Για ποια γυναίκα γράφτηκε το τραγούδι του Χιώτη "όταν θα σμίξεις με τον μάγκα π’αγαπάς, να μην του πεις ότι για πασατέμπο μ’ είχες"

Κατηγορία:Ξηροί καρποί
Κατηγορία:Κολοκυνθοειδή
Κατηγορία:Μεξικάνικη κουζίνα
Κατηγορία:Κάρυα και ελαιούχοι σπόροι
Πλάτανος Θεσπρωτίας

Ο **Πλάτανος** (πρώην "Αχούρια Βαβουρίου") είναι οικισμός του δήμου Φιλιατών στην Περιφερειακή Ενότητα Θεσπρωτίας (Σχέδιο Καλλικράτης). 

## Γενικά στοιχεία
Ο Πλάτανος παλαιότερα  ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται σε απόσταση περίπου 20 χλμ. ΒΑ. των Φιλιατών, μετά τους Αγίους Πάντες προς Αναβρυτό στον ορεινό όγκο Μεγάλη Ράχη και σε υψόμετρο 250 μέτρα. Πρόκειται για ένα ορεινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και λιγότερο με τη γεωργία, το 1971 αριθμούσε 56 κατοίκους, το 1981 ήταν 42 ενώ το 2001 αριθμούσε 35 κατοίκους ενώ το 2021 έχει 7.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Μαρίνα.

* Παλαιότερη ονομασία του χωριού ήταν "*Αχούρια Βαβουρίου*". Το 1965 μετονομάστηκε "Πλάτανος".

## Πηγές
* "Εγκυκλοπαίδεια Πάπυρος Larousse Britannica" τομ.49ος, σελ.290

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
1031 Αρκτική

μικρογραφία|Η τροχιά του αστεροειδούς 1031 Αρκτική
Η **Αρκτική (Arctica)** είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,454. Ανακαλύφθηκε το 1924 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από την ονομασία των βόρειων πολικών περιοχών της Γης.

## Φυσικά χαρακτηριστικά
Η μέση διάμετρος της Αρκτικής εκτιμάται σε 75,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,047. Η Αρκτική περιστρέφεται γύρω από τον εαυτό της μία φορά κάθε 51 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρκτικη
Κατηγορία:Αρκτική
Ζέφυρος Εικονικός Συλλογικός Κατάλογος Ελληνικών Ακαδημαϊκών Βιβλιοθηκών

Ο **Ζέφυρος** είναι μια πύλη πρόσβασης για τον εντοπισμό των διαθέσιμων βιβλίων, περιοδικών και άλλου υλικού στους καταλόγους των Ελληνικών Ακαδημαϊκών Βιβλιοθηκών.

## Ιστορία
Οι χρήστες μπορούν να κάνουν ταυτόχρονη αναζήτηση σε έναν ή περισσότερους καταλόγους ή ομάδα καταλόγων (υπάρχει θεματική και γεωγραφική κατηγοριοποίηση), να ανατρέξουν στο ιστορικό αναζήτησης, να επιλέξουν εγγραφές για αποθήκευση ή εκτύπωση και να χρησιμοποιήσουν περισσότερες υπηρεσίες εφόσον κάνουν προσωπική εγγραφή. Π.χ. ένας εγγεγραμμένος χρήστης αποκτά έναν μόνιμο αποθηκευτικό χώρο, όπου μπορεί ανά πάσα στιγμή και από οπουδήποτε, να επεξεργάζεται και  να χρησιμοποιεί στοιχεία από τις αναζητήσεις που τον ενδιαφέρουν.

Ο Ζέφυρος δημιουργήθηκε από την Υπηρεσία Τεχνολογιών και Πληροφόρησης της Βιβλιοθήκης του Πανεπιστημίου Κρήτης στα πλαίσια του έργου "Ανάπτυξη της Ψηφιακής Συνεργασίας των Βιβλιοθηκών των Ιδρυμάτων Τριτοβάθμιας Εκπαίδευσης" (Οριζόντια Δράση Βιβλιοθηκών, 3ο Κοινοτικό Πλαίσιο Στήριξης, 2000-2006) και σχεδιάστηκε με βάση το διεθνές πρωτόκολλο Ζ39.50 για αναζήτηση σε ετερογενείς πηγές πληροφορίας και χρησιμοποιώντας τα εργαλεία ZAP! και Tcl.

## Εξωτερικοί σύνδεσμοι
*Η ιστοσελίδα του Ζέφυρου
*Σύνδεσμος Ελληνικών Ακαδημαϊκών Βιβλιοθηκών

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Παραπομπές


Κατηγορία:Βιβλιοθήκες στην Ελλάδα
1032 Παφούρι

μικρογραφία|3D μοντέλο του αστεροειδούς 1032 Παφούρι
Ο **Παφούρι (Pafuri)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,836. Ανακαλύφθηκε το 1924 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ και πήρε το όνομά του από τον ποταμό Παφούρι του βόρειου Τρανσβάαλ.

## Φυσικά χαρακτηριστικά
Η μέση διάμετρος του Παφούρι εκτιμάται σε 54,66 χιλιόμετρα. Ο φασματικός τύπος του είναι **X**, ενώ το αλβέδο του είναι 0,059. Είναι άγνωστο αν και με ποια περίοδο περιστρέφεται ο Παφούρι γύρω από τον εαυτό του.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Παφουρι
1034 Μοτσαρτία

μικρογραφία|Η τροχιά του αστεροειδούς 1034 Μοτσαρτία
Η **Μοτσαρτία (Mozartia)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,183. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή του μουσικοσυνθέτη Μότσαρτ.

## Φυσικά χαρακτηριστικά
Η μέση διάμετρος της Μοτσαρτίας εκτιμάται σε 8,08 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,250. Είναι άγνωστο αν και με ποια περίοδο περιστρέφεται η Μοτσαρτία γύρω από τον εαυτό της.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Μοτσαρτια
1033 Σιμόνα

Η **Σιμόνα (Simona)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,013. Ανακαλύφθηκε το 1924 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν (Αστεροσκοπείο Γιερκς) στις ΗΠΑ, και πήρε το όνομά της από το όνομα της κόρης του Βαν Μπίσμπρεκ.

## Φυσικά χαρακτηριστικά
Η μέση διάμετρος της Σιμόνας εκτιμάται σε 24,76 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,12.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σιμονα
1035 Αμάτα

μικρογραφία|3D μοντέλο του αστεροειδούς 1035 Αμάτα
Η **Αμάτα (Amata)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,065. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Αμάτα εκτιμάται σε 50,7 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,052. Η Αμάτα περιστρέφεται γύρω από τον εαυτό της μία φορά κάθε 9 ώρες και 5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αματα
1037 Νταβιντβέιλα

Η **Νταβιντβέιλα (Davidweilla)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,466. Ανακαλύφθηκε το 1924 από τον Ρωσογάλλο αστρονόμο Βενιαμίν Ζεχόφσκι, που παρατηρούσε από το Αλγέρι, και πήρε το όνομά της προς τιμή του Νταβίντ Βέιλ (David Weill), ενός ευεργέτη της Σορβόνης.

## Φυσικά χαρακτηριστικά
Τα φυσικά χαρακτηριστικά της Νταβιντβέιλα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταβιντβειλα
1038 Τακία

Η **Τακία (Tuckia)** είναι ένας πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,36. Ανακαλύφθηκε το 1924 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του ζεύγους Αμερικανών ευεργετών Τακ.

## Φυσικά χαρακτηριστικά
Η μέση διάμετρος της Τακίας εκτιμάται σε 58,3 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,024. Η Τακία περιστρέφεται γύρω από τον εαυτό της μία φορά κάθε 23 ώρες και 12 λεπτά, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τακια
1039 Ζοννεμπέργκα

μικρογραφία|3D μοντέλο του αστεροειδούς 1039 Ζοννεμπέργκα
Η **Ζοννεμπέργκα (Sonneberga)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,26. Ανακαλύφθηκε το 1924 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του Αστεροσκοπείου Ζόννεμπεργκ στη Θουριγγία.

## Φυσικά χαρακτηριστικά
Η μέση διάμετρος της Ζοννεμπέργκας εκτιμάται σε 36,7 χιλιόμετρα. Ο φασματικός τύπος της είναι **X**, ενώ το άλβεδό της είναι 0,0476. Η Ζοννεμπέργκα περιστρέφεται γύρω από τον εαυτό της μία φορά κάθε 34 ώρες και 12 λεπτά, μία πολύ αργή περιστροφή για αστεροειδή.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζοννεμπεργκα
Καπετάν Θανάσης

Ο **Καπετάν Θανάσης** υπήρξε θρυλικός κλέφτης επί Τουρκοκρατίας. Ήταν το πρωτοπαλίκαρο του Βουκοβάλλα. Πολέμησε και πέθανε στο Μέτσοβο όταν κατέστρεψε κάποιον Πασά, ο οποίος πήγαινε στην Ήπειρο. 
## Πηγές
*

Κατηγορία:Κλέφτες
Χάιδω

Η **Χάιδω** ήταν θρυλική Σουλιώτισα. Ήταν ωραία και ανδρεία γυναίκα. Πήγαινε πάντα στους πολέμους των Σουλιωτών και είχε μαζί της ένα παγούρι με νερό για να δροσίζει τους μαχητές. Η παρουσία της εμψύχωνε στις μάχες πολλούς, και ξυπνούσε την άμιλλα των μνηστήρων της. 

## Πηγές
*

Κατηγορία:Λαϊκή παράδοση της Ελλάδας
Κατηγορία:Σουλιώτισσες
Το γέλιο βγήκε απ’ τον παράδεισο (ταινία)

***Το γέλιο βγήκε απ’ τον παράδεισο*** ήταν ο τίτλος μιας ελληνικής κωμωδίας παραγωγής Φάρος Φιλμ του 1963 σε σενάριο και σκηνοθεσία Γιώργου Παπακώστα, με πρωταγωνιστές τους Γιώργο Κωνσταντίνου και Διονύση Παπαγιαννόπουλο.

## Πλοκή
Ο Ξενοφώντας Χαριτίδης (Διονύσης Παπαγιαννόπουλος) είναι εργοστασιάρχης και συνέταιρος με τον Προκόπη (Γιώργος Κωνσταντίνου). Ο Ξενοφώντας επιθυμεί να παντρέψει την κόρη του Λίζα (Βούλα Αβραμίδου) με τον Προκόπη, όμως ούτε η ίδια, αλλά ούτε και η σύζυγος του Ξενοφώντα, Αλίκη (Μαρίκα Νέζερ) συμφωνούν σε αυτή την ιδέα.

Για να καμφθούν οι αντιρρήσεις της γυναίκας του και της κόρης του, θα πρέπει ο Προκόπης να αλλάξει κατά πολύ την εικόνα του. Έτσι, ο Ξενοφώντας έχει ένα σχέδιο: ο Προκόπης να προσποιηθεί ότι στο παρελθόν είχε ερωτικό δεσμό με μια διάσημη όμορφη, συγκεκριμένα με την Γκιζέλα Ντάλι. Χρησιμοποιούν ως πειστήριο μια ψεύτικη αφιέρωση σε φωτογραφία που δήθεν έδωσε η Γκιζέλα στον Προκόπη. Η Λίζα και η μητέρα της πιστεύουν αυτή την ψεύτικη ιστορία και έτσι η στάση τους απέναντι στον Προκόπη αλλάζει ραγδαία. Ο Προκόπης και η Λίζα αρραβωνιάζονται.

Όμως, κάποια στιγμή η Γκιζέλα Ντάλι βρίσκεται τυχαία στη γειτονιά του υποτιθέμενου πρώην εραστή της για το γύρισμα μιας ταινίας. Οι διαδόσεις περί του παλαιού δεσμού Γκιζέλας-Προκόπη φτάνουν στα αυτιά του Βρασίδα Παπαράντζα (Νίκου Ρίζου), του  άπληστου μνηστήρα της Γκιζέλας, ο οποίος επισκέπτεται τον Προκόπη και τον Ξενοφώντα προκειμένου να δοθούν εξηγήσεις. Ο Βρασίδας αισθάνεται προσβεβλημένος και προκαλεί τον Προκόπη σε μονομαχία με πιστόλια, η οποία όμως δεν πραγματοποιείται.

## Διανομή

* Γιώργος Κωνσταντίνου - Προκόπης**'
* [[Διονύσης Παπαγιαννόπουλος]] - Ξενοφών Χαριτίδης**'
* Μαρίκα Νέζερ - Αλίκη Χαριτίδου
* Βούλα Αβραμίδου - Λίζα Χαριτίδου**'
* [[Γιώργος Τσιτσόπουλος]] - Μπιλ Καρύδης
* [[Γκιζέλα Ντάλι]] - Γκιζέλα Ντάλι**'
* Ρένα Γαλάνη - Άννα
* Νίκος Ρίζος - Βρασίδας Παπαράντζας
* Κώστας Μεσσάρης - παρουσιαστής στο νυχτερινό κέντρο

## Κυκλοφορία
Η ταινία κυκλοφόρησε και σε μορφή ντιβιντί στις 12 Νοεμβρίου 2005. 
## Παραπομπές


## Εξωτερικοί σύνδεσμοι
*  
* ''Το γέλιο βγήκε απ’ τον παράδεισο'' στην Ταινιοθήκη της Ελλάδος
**[https://www.themoviedb.org/movie/455018-to-gelio-vgike-ap-ton-paradeiso?language=el-GR Το γέλιο βγήκε απ’ τον παράδεισο]* στην TMDb
*Τρέιλερ της ταινίας
*Κριτική της ταινίας  από τον Σταύρο Γανωτή

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Κατηγορία:Ταινίες σε σκηνοθεσία Γιώργου Παπακώστα
Κατηγορία:Σενάρια του Γιώργου Παπακώστα
Μίνως Θεοχάρης

Ο **Μίνως Θεοχάρης** (Αθήνα, 26 Αυγούστου 1983) είναι Έλληνας ηθοποιός, σκηνοθέτης και τραγουδιστής, απόφοιτος του Εθνικού Θεάτρου (2005). Έχει συνεργαστεί με πολλούς καλλιτέχνες μεταξύ των οποίων είναι Σάκης Ρουβάς, Θοδωρής Αθερίδης, Βασιλική Ανδρίτσου, Ελεωνόρα Ζουγανέλη, Δήμος Αναστασιάδης, Ησαΐας Ματιάμπα και πολλοί άλλοι.

## Καλλιτεχνική Πορεία

### Αρχική πορεία

Στα 16 του, ο γνωστός παραγωγός μιούζικαλ Κάμερον Μάκιντος (Cameron Macintosh) κι ο *casting director* Τρέβορ Τζάκσον (Trevor Jackson), μετά από την ακρόαση ενός demo, τον προέτρεψαν να παρακολουθήσει το θερινό τμήμα στη σχολή *Guildford School of Acting *(GSA) με θέμα το μιούζικαλ, που ολοκλήρωσε με επιτυχία.

Το 2002 συνεργάστηκε με τη Μικρή Άρκτο όπου και συμμετείχε στη δισκογραφική δουλειά «Πρώτη ακρόαση» καθώς και στα μουσικά προγράμματα «πρώτη ακρόαση» και «Το πικραμύγδαλο του κόσμου» στο θέατρο Ροές

Το 2003 έλαβε μέρος στη θεατρική παράσταση «Grease» σε σκηνοθεσία Θέμιδας Μαρσέλλου και Βασιλικής Ανδρίτσου πρώτα στον Ζυγό και έπειτα στο θέατρο Σμαρούλα το καλοκαίρι του 2004.

Το 2004 συνεργάστηκε για δεύτερη φορά με την Μικρή Άρκτο οπού τραγούδησε πέντε σονέτα σε μουσική Δ. Μαραμή που συνόδεψαν το βιβλίο «Τα σονέτα του σκοτεινού έρωτα» του Φεντερίκο Γκαρθία Λόρκα σε μετάφραση Σωτήρη Τριβιζά.

### Μετά το Εθνικό θέατρο

Το 2005 έλαβε μέρος στην παράσταση «Ορέστεια» στην πειραματική σκηνή του εθνικού θεάτρου σε σκηνοθεσία Δημήτρη Λιγνάδη και το καλοκαίρι στην παράσταση «Έξοδος» που παρουσιάστηκε στο μικρό θέατρο της Αρχαίας Επιδαύρου στα πλαίσια των πτυχιακών εξετάσεων.

Το 2005 έως το 2007 συνεργάστηκε με τη Νέα σκηνή του Εθνικού θεάτρου στις παραγωγές «Φάουστους» σε σκηνοθεσία Δ. Λιγνάδη, «Ηλέκτρα» σε σκηνοθεσία Έφης Θεοδώρου, «Ιούλιος Καίσαρας» σε σκηνοθεσία Νίκου Καραθάνου, «Έρως Θηλυκρατής» σε σκηνοθεσία Δ. Λιγνάδη, «Πολύ κακό και τίποτα» σε σκηνοθεσία Κωνσταντίνου Ρήγου.

Το 2007-08 συμμετείχε στην επιθεώρηση «Το τρέντυ θα σφυρίξει τρεις φορές» σε σκηνοθεσία Σταμάτη Φασουλή στο θέατρο Χορν ενώ ταυτόχρονα συνδημιούργησε το live Stand-up comedy «Pomodoro superstar» με τον Κωνσταντίνο Ασπιώτη και τη Νάντια Κοντογεώργη. Το καλοκαίρι έγραψε στίχους για την παράσταση «Ελένη» που ανέβηκε σε σκηνοθεσία Θοδωρή Αθερίδη.

Το 2008-09 έγραψε και σκηνοθέτησε το stand-up comedy «Τρεις στο Κοο-Κοο» που παρουσιάστηκε στη μουσική σκηνή Κοο-Κοo ενώ παράλληλα εμφανίστηκε στο *club Starz* μαζί με τον Σάκη Ρουβά και τις αδελφές Μαγγίρα.

Έγραψε τους στίχους για την παράσταση "Θέλει η Ελλάδα να κρυφτεί" σε σκηνοθεσία του Θοδωρή Αθερίδη.
Το 2009-10 εμφανίστηκε στο μιούζικαλ «Rent» σε σκηνοθεσία Θέμιδας Μαρσέλου στο ρόλο του Angel ενώ παράλληλα πήρε μέρος στην κινηματογραφική ταινία «Στρέλλα» του Πάνου Κούτρα.

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες τραγουδιστές
Κατηγορία:Απόφοιτοι της Δραματικής Σχολής του Εθνικού Θεάτρου
Γοθονιήλ

Ο **Γοθονιήλ**, ή **Οθονιήλ**, είναι πρόσωπο της Βίβλου και συγκεκριμένα της Παλαιάς Διαθήκης. Ήταν ο πρώτος Κριτής του Ισραήλ.

Ο Γοθονιήλ ήταν γιος του Κενέζ της φυλής του Ιούδα. Αφού απελευθέρωσε τους Ισραηλίτες από τον Βασιλέα της Μεσοποταμίας Χουσασαρθαίμ ανέλαβε τη διακυβέρνηση του Ισραήλ επί 40 χρόνια σε πλήρη ειρήνη. Σύζυγος του Γοθονιήλ ήταν η εξαδέλφη του Αχσά, κόρη του θείου του Χάλεβ, την οποία έλαβε ως βραβείο μετά τη κατάληψη της πόλης Δαβήρ που λεγόταν προηγουμένως Κιριάθ-σέφερ (= *πόλη των γραμμάτων*).

## Πηγές
* Κριτές Α΄ 11-14, Γ΄7-11.
* Ιησούς του Ναυή ΙΕ΄ 15-17

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Laelius de amicitia

Ο Κικέρων έγραψε το **«Περί φιλίας»** το 44 π.Χ.. Στη συνέχεια το έργο πήρε τον τίτλο **«Λαίλιος»**.

Ο Κικέρων έγραψε το έργο αυτό για τον φίλο του Αττικό, ο οποίος του το είχε ζητήσει. Λόγω της σπουδαιότητας των ανθρωπίνων δεσμών στην αρχαία Ρώμη, το έργο έγινε πολύ γνωστό. Το κείμενο προσέφερε αιτιολογημένα ηθικά κριτήρια στη φιλία.

## Παραπομπές


## Βιβλιογραφία
* Πανέρης, Ιωάννης: «Ο *De amicitia* διάλογος του Κικέρωνα σε σχέση με την αρχαία ελληνική φιλοσοφία. Φιλοσοφικός σχολιασμός». *Ηπειρωτική Εστία*, τόμος 31 (1982), σσ. 35-85.

Κατηγορία:Βιβλία Ηθικής
Πρωτάθλημα ποδοσφαίρου Βόρειας Ιρλανδίας

Το **πρωτάθλημα ποδοσφαίρου Βόρειας Ιρλανδίας** (αγγλικά: *NIFL Premiership*) αναφέρεται και ως *Danske Bank Premiership* για εμπορικούς λόγους, είναι η κορυφαία ποδοσφαιρική διοργάνωση της Βόρειας Ιρλανδίας. Ξεκίνησε ως πρωτάθλημα Ιρλανδίας το 1890, ενώ μετά την ανεξαρτητοποίηση της Δημοκρατίας της Ιρλανδίας συνεχίστηκε ως πρωτάθλημα Βόρειας Ιρλανδίας. Τους περισσότερους τίτλους κατέχει η Λίνφιλντ ΦΚ και ακολουθούν η Γκλεντόραν ΦΚ και η Σέλτικ.

Το πρωτάθλημα της Βόρειας Ιρλανδίας είναι ημιεπαγγελματικό, αποτελεί την ανώτατη κατηγορία της Northern Ireland Football League (NIFL) και διεξάγεται υπό την αιγίδα της Ιρλανδικής Ποδοσφαιρικής Ομοσπονδίας (IFA). Δεν συγκαταλέγεται στα ισχυρά πρωταθλήματα της Ευρώπης και κατέχει μόλις την 49η θέση στην βαθμολογία της ΟΥΕΦΑ σε σύνολο 53 χωρών.

## Τίτλοι ανά έτος

## Τίτλοι ανά ομάδα
* Λίνφιλντ ΦΚ (57)
* Γκλεντόραν ΦΚ (23)
* Σέλτικ Μπέλφαστ ΦΚ (14)
*Κρουσέιντερς ΦΚ (7)
* Ντιστίλερι ΦΚ (6)
*Κλίφτονβιλ ΦΚ (5)
* Πόρτανταουν ΦΚ (4)
* Γκλέναβον ΦΚ (3)
* Λαρν ΦΚ (2)
* Αρντς ΦΚ (1)
* Κόλερεϊν ΦΚ (1)
* Ντέρι Σίτι ΦΚ (1)
* Κουίνς Άιλαντ ΦΚ (1)

## Παραπομπές


## Εξωτερικοί σύνδεσμοι

* Πρωτάθλημα Βόρειας Ιρλανδίας 

Βορεια Ιρλανδια
Κατηγορία:Ποδοσφαιρικές διοργανώσεις Βορείου Ιρλανδίας
Κατηγορία:Ανώτατα εθνικά ποδοσφαιρικά πρωταθλήματα
Ραβενή Θεσπρωτίας

Η **Ραβενή**, (πρώην "Ραβαινή"), είναι οικισμός του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά στοιχεία
Η Ραβενή παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την  τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται σε απόσταση περίπου 30 χλμ. ΒΑ. των Φιλιατών, παρά τον ποταμό Θυάμιδα (Καλαμά) σε υψόμετρο 230 μέτρα. Πρόκειται για ορεινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, το 1928 αριθμούσε 307 κατοίκους, έχοντας δημοτικό σχολείο και ταχυδρομικό γραφείο. Το 1971 αριθμούσε 143 κατοίκους, το 1981 ήταν 162, το 2001 αριθμούσε 143 κατοίκους ενώ το 2021 απογράφησαν 73. Πάνω από το χωριό δεσπόζει το ιστορικό του κάστρο.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.

Το 1928 η ονομασία του χωριού από Ραβαινή διορθώθηκε σε Ραβενή.

## Ονομασία
Το αρχικό οικισμωνύμιο είναι εδαφωνυμικό και προέρχεται από το σλαβικό *ravьnъ* «ομαλό, επίπεδο μέρος».

Επειδή η Ραβενή βρίσκεται χτισμένη δίπλα στο δρόμο που οδηγούσε από τα Γιάννενα στη Σαγιάδα έχοντας μάλιστα και πηγάδια για το πότισμα το ζώων και πιο κάτω χάνια, το ομαλό, επίπεδο μέρος του δρόμου από το κατέβασμα των λόφων μετά τη γέφυρα της Μπράνιας, ως το ανέβασμα προς τη βίγλα της Κεραμίτσας, έδωσε το όνομα στην περιοχή.

Της ίδιας ετυμολογικής αρχής τα οικισμωνύμια Άνω και Κάτω Ραβένια στο Πωγώνι του νομού Ιωαννίνων.

## Πηγές
* "Εγκυκλοπαίδεια Πάπυρος Larousse Britannica" τομ.51ος, σελ.206.
* "Μεγάλη Ελληνική Εγκυκλοπαίδεια" τομ.Κ΄, σελ.960.
* "Τοπωνύμια, οικισμωνύμια και μικροτοπωνύμια της Θεσπρωτίας"

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Θερμοδυναμικό σύστημα

**Θερμοδυναμικό σύστημα** χαρακτηρίζεται οποιοδήποτε σύνολο μακροσκοπικών αντικειμένων (που περιλαμβάνει σώματα ή πεδία), συγκεκριμένου χώρου, το οποίο δύναται ν΄ ανταλλάσσει ενέργεια, ή ύλη αμοιβαία με το περιβάλλον ή με όποιο εξωτερικό μέσον περιβάλλει αυτό σύμφωνα με τις αρχές ή νόμους της θερμοδυναμικής, εξού και ο προσδιορισμός του.

## Κατηγορίες
Όταν σ΄ ένα τέτοιο σύστημα δεν σημειώνεται καμία ενεργειακή ή υλική ανταλλαγή με το περιβάλλον χαρακτηρίζεται "κλειστό θερμοδυναμικό σύστημα", ή "μονωμένο". Στην αντίθετη περίπτωση ονομάζεται "ανοιχτό θερμοδυναμικό σύστημα*".* Επίσης όταν δεν παρατηρείται θερμική ανταλλαγή μεταξύ συστήματος και περιβάλλοντος το σύστημα καλείται αδιαβατικό. Το αντίθετο, όταν δηλαδή παρατηρείται ανταλλαγή θερμικής ενέργειας, καλείται μηχανικά μονωμένο.

Πιο συγκεκριμένα, διακρίνονται οι παρακάτω κατηγορίες:

* (Υλικώς) κλειστό σύστημα: όρια αδιαπέραστα από την ύλη, (dm/dt = 0) δεν υπάρχει ανταλλαγή μάζας με το περιβάλλον, αλλά μπορεί να ανταλλάσσεται ενέργεια (θερμότητα ή έργο).
* Ανοικτό σύστημα: όρια διαπερατά από την ύλη, ανταλλάσσεται και μάζα και ενέργεια.
* Μηχανικώς κλειστό σύστημα: δεν υπάρχει ανταλλαγή μηχανικού έργου μέσω των ορίων του συστήματος.
* Αδιαβατικό σύστημα: δεν έχουμε συναλλαγή θερμότητας με το περιβάλλον (θερμομονωτικά τοιχώματα – αδιαβατικά).
* Αποκλεισμένο ή απομονωμένο σύστημα: τα όρια του συστήματος είναι αδιαπέραστα από ύλη και ενέργεια (θερμότητα ή μηχανικό έργο). Π.χ. θερμική μηχανή.
* Εργαζόμενη ουσία (working fluid): ποσότητα ύλης που μεταφέρει ενέργεια σε μία εγκατάσταση (υγρό, ατμός ή αέριο). Υποβάλλεται σε προσθήκη ή απαγωγή θερμότητας, συμπίεση – εκτόνωση, μεταβολές φάσης κ.λπ. Π.χ. Ατμός σε ατμομηχανή ή ατμοστρόβιλο, μείγμα αέρα–καυσίμου σε βενζινοκινητήρα.

## Ορισμοί
Το θερμοδυναμικό σύστημα χαρακτηρίζεται και προσδιορίζεται από τις θερμοδυναμικές παραμέτρους.

Οποιαδήποτε μεταβολή της κατάστασης ενός θερμοδυναμικού συστήματος καλείται θερμική διεργασία η οποία λαμβάνει ιδιαίτερους χαρακτηρισμούς ανάλογα των διαφόρων μεταβολών, ή παραμέτρων.

Εντατικά μεγέθη είναι τα μεγέθη των οποίων η τιμή δεν εξαρτάται από το μέγεθος του συστήματος. Διαιρώντας νοητά το σύστημα σε μικρότερα υποσυστήματα, τα καταστατικά μεγέθη παραμένουν αμετάβλητα στα επί μέρους υποσυστήματα (π.χ. πίεση, θερμοκρασία). Εκτατικά μεγέθη είναι όσα η τιμή τους εξαρτάται από το μέγεθος του συστήματος, (π.χ. όγκος, ενέργεια, εντροπία).

## Δείτε επίσης
* Θερμοδυναμική ισορροπία

Κατηγορία:Θερμοδυναμικές διεργασίες
Θερμοδυναμική ισορροπία

Με τον όρο **θερμοδυναμική ισορροπία** χαρακτηρίζεται γενικά η κατάσταση ενός θερμοδυναμικού συστήματος κατά την οποία δεν μεταβάλλονται οι ιδιότητές του με το χρόνο. Τούτο σημαίνει ότι οι όποιες μεταβολές που μπορεί να επέλθουν θα είναι αποτέλεσμα κατόπιν αλληλεπίδρασης με άλλο σύστημα και μόνο.

Σύστημα ορισμένης ενέργειας ευρισκόμενο σε θερμοδυναμική ισορροπία χαρακτηρίζεται με τη μεγαλύτερη τιμή εντροπίας από οποιαδήποτε άλλη κατάσταση με την αντίστοιχη ενέργεια.

Γενικά η θερμοδυναμική ισορροπία ως κατάσταση, παρουσιάζει στις διάφορες συνθήκες πίεσης και θερμοκρασίας τη χαμηλότερη τιμή ενθαλπίας σε σχέση με οποιαδήποτε άλλη κατάσταση υπό τις αυτές συνθήκες.

## Δείτε επίσης
* Θερμική ενέργεια

ισορροπια
Κατηγορία:Θερμοδυναμικές διεργασίες
Ένα όμορφο κορίτσι σαν εμένα

***Ένα όμορφο κορίτσι σαν εμένα*** (Γαλλικά: ***Une belle fille comme moi***) είναι μια γαλλική ταινία του 1972 σε σκηνοθεσία Φρανσουά Τρυφό με πρωταγωνίστρια την  Μπερναντέτ Λαφόν. Το σενάριο της ταινίας βασίζεται στο μυθιστόρημα του 1967 *Such a Gorgeous Kid Like Me* του Χένρι Φόρελ. Η ταινία είχε συνολικά 684 539 εισιτήρια στη Γαλλία. 

## Πλοκή
Ο Στανισλάς Πρεβίν είναι ένας νέος κοινωνιολόγος, που προετοιμάζει μια διατριβή πάνω στα εγκλήματα γυναικών. Συναντιέται στη φυλακή με την  Καμίλ για να της πάρει συνέντευξη. Η  Καμίλ κατηγορείται για τις δολοφονίες του εραστή της Άρθρουρ και του συζύγου της Κλόβις. Μιλάει λοιπόν στον Στανισλάς για τη ζωή της και τους ερωτικούς δεσμούς της.

## Ηθοποιοί και Χαρακτήρες
* Μπερναντέτ Λαφόν : Camille Bliss
* Αντρέ Ντισολιέ : Stanislas Prévine
* Σαρλ Ντενέρ : Arthur
* Anne County : Hélène
* Κλοντ Μπρασέρ : Maître Murene
* Guy Marchand : Roger
* Philippe Leotard : Clovis Bliss
* Gilberte Géniat : Isobel Bliss

## Παραπομπές


## Εξωτερικοί σύνδεσμοι
**[http://www.imdb.com/title/tt0069442/ A Gorgeous Girl Like Me]* στο Internet Movie Database
**[https://web.archive.org/web/20121002065513/http://www.allrovi.com/movies/movie/such-a-gorgeous-kid-like-me-v112159 Such a Gorgeous Kid Like Me]* στο Allrovi.com

Κατηγορία:Γαλλικές ταινίες της δεκαετίας 1970
Κατηγορία:Ταινίες του 1972
Κατηγορία:Ταινίες σε σκηνοθεσία Φρανσουά Τρυφώ
Κατηγορία:Γαλλόφωνες ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες σε σενάριο Φρανσουά Τρυφώ